《送李与可应贡北上》
明代·方茂夫

相送一尊酒，游子万里心。倚剑白日暮，长啸春江深。

自矜屈宋俦，未登词赋林。丈夫立功名，何计尺与寻。

鸾凤会轩翥，岂终鸡鹜群。行当献奇策，台已筑黄金。

作者简介：方茂夫，初名茂科，字仲贤。南海人。献夫兄。明武宗正德八年（一五一三年）举人。时献夫为相国，茂夫仍隐居不仕，徜徉山水。著有《狎鸥亭集》。清温汝能《粤东诗海》卷一九有传。